section_heading: Silverstone
paragraph_text: Vikend Sebastiana Vettela nije se nimalo poboljšao tijekom utrke. Kad je Grosjean skrenuo u boks, došao je na desetu poziciju s koje je i startao, ali ubrzo je izgubio dvoboj s Pierreom Gaslyjem. Esteban Ocon je pretekao Strolla za 8. mjesto u 46. krugu, a iz pozadine se probijao Albon. Na novijim i bržim gumama lako se riješio vozača Williamsa i Alfe Romea, pa pokušavao uhvatiti Vettela na 11. mjestu. Kimi Räikkönen je ostao bez prednjeg krila te imao kratki izlet van staze, a tri kruga prije kraja Gasly je prošao Strolla na 9. mjestu.